Könyvelő hozzáférés beállítása

Elméletileg a könyvelő hozzáférés is ugyan olyan felhasználó, mint bárki más, ezért a jogosultságait is ugyan úgy a Jogosultsági rendszer keretén belül, a Rendszer→Felhasználók menüpont alatt lehet beállítani, mint bárki másét.

Az, hogy melyik menüpontokhoz férjen hozzá, csak a konkrét igényeken múlik.

Javasolt a Számlázás menüpont alattiakhoz hozzáférést adni, így bármikor meg tudja nézni a kiállított vevői számlákat.

A Pénzügy→Számlák alattiakhoz is javasolt beállítani, hiszen ez a pénzügyi számlanyilvántartás, itt nem csak a vevői, hanem a szállítói számlák is szerepelnek

Ha a könyvelő programja tud importálni, és a könyvelő is akar importálni, akkor három út szokott járható lenni:

vagy az Adóhatósági ellenőrzési adatszolgáltatás eredményéül kapott XML-t szokták tudni feldolgozni, ezt a Számlázás→Összesítés→NAV ellenőrzés menüben lehet megtalálni

vagy van már kész export modulunk hozzá (pl. RLB Export, Combosoft export, stb.), ekkor ezeket a modulokat telepíteni kell és a saját menüpontjaikban van a hozzáférés

vagy Pénzügy→Számlák alatt tetszőleges listát szokták testre szabni (oszlopok szerkesztése).

Hosszú távú megoldásként előfordulhat az is, hogy ha olyan a könyvelőprogram, amihez elérhető az importáláshoz egy formátumspecifikáció, akkor fejlesztünk egy kifejezetten ahhoz való export modult is.

Magát a jogosultság beállítást úgy célszerű megcsinálni, hogy két példányban megnyitni a programot: az egyik ablakban az admin jogosultságú felhasználó van bejelentkezve, a másik ablakban meg belépni a könyvelő felhasználójával, és végigkattogtatni azokat a funkciókat, amiket el kellene érnie. Ha valahol jogosultsági hibára fut a rendszer, akkor azt az admin felhasználó ablakában azonnal módosítani lehet.